**2η Εκπαιδευτική Περιφέρεια Ν. Κιλκίς**

**6/θέσιο Δημοτικό Σχολείο Γαλλικού Κιλκίς**

# ΣΧΕΔΙΟ ΔΡΑΣΗΣ

|  |  |  |  |
| --- | --- | --- | --- |
| **Τομέας 2 : Ηγεσία , διοίκηση και οργάνωση του σχολείου**  **Δείκτες** : 2.1. Οργάνωση και συντονισμός της σχολικής ζωής | | | |
| **Τίτλος** : **Αναδιαμόρφωση του Εσωτερικού κανονισμού λειτουργίας** | | | |
| **Α. Αναγκαιότητα της υλοποίησης του σχεδίου δράσης** | | | |
| 1. **Λόγοι που επιβάλλουν την υλοποίηση της δράσης**   Από τη γενική εκτίμηση της σχολικής μονάδας εντοπίστηκαν αδυναμίες στην εφαρμογή του εσωτερικού κανονισμού όπως:  Απουσίες από εκδηλώσεις του σχολείου, καθυστερημένη προσέλευση μαθητών σε μόνιμη βάση ,αθέμιτες παρεμβάσεις γονέων στο εκπαιδευτικό έργο των διδασκόντων και τη λειτουργία του σχολείου, σύγχυση ρόλων από τη πλευρά των γονέων και φθορές –υλικές καταστροφές από μαθητές.  Ο κατάλληλος συντονισμός της σχολικής ζωής θα μπορούσε να δώσει λύσεις σε πολλά από τα παραπάνω ζητήματα. Για το σκοπό αυτό υπάρχει ανάγκη συμφωνίας των μελών της σχολικής κοινότητας σε ένα πλαίσιο αρχών το οποίο θα αποτυπωθεί σε ένα σύνολο ρυθμιστικών κανόνων με τη μορφή του Εσωτερικού Κανονισμού Λειτουργίας Σχολείου.   1. **Αλληλεπίδραση με άλλους δείκτες**     Η υλοποίηση του συγκεκριμένου σχεδίου δράσης αναμένεται να επηρεάσει παράγοντες όπως: διαμόρφωση και εφαρμογή του σχολικού προγράμματος, σχέσεις μεταξύ των εκπαιδευτικών, σχέσεις εκπαιδευτικών-μαθητών, σχέσεις μεταξύ σχολείου-γονέων/κηδεμόνων, ανάπτυξη στόχων του Προγράμματος Σπουδών, ανάπτυξη και εφαρμογή εκπαιδευτικών δραστηριοτήτων και παρεμβάσεων ,ενισχυτικές ,υποστηρικτικές και αντισταθμιστικές παρεμβάσεις.  .   1. **Αναφορές σε καλές πρακτικές ή συμπληρωματικές δράσεις του σχολείου**   Αξιοποιούνται καλές πρακτικές που εφαρμόστηκαν στο σχολείο όπως:  Υλοποίηση καινοτόμων προγραμμάτων και ενεργοποίηση παρατηρητήριο για την ενδοσχολική βία που θα ενταχθούν στην αναδιαμόρφωση του εσωτερικού κανονισμού και θα τον ανατροφοδοτούν. | | | |
| **Β. Σκοπός – στόχοι του σχεδίου δράσης** | | | |
| 1. **Σκοπός του σχεδίου δράσης**   Σκοπός του σχεδίου δράσης είναι καθιέρωση πλαισίου αρχών και κανόνων για την ενίσχυση της συλλογικότητας και της συνεργασίας όλων των παραγόντων της σχολικής μονάδας.   1. **Ειδικοί στόχοι του σχεδίου δράσης** 2. Αποδοχή από όλους ενός πλαισίου αρχών που διέπουν την καθημερινή λειτουργία του σχολείου. 3. Εκπόνηση–αναθεώρηση-βελτίωση του Εσωτερικού Κανονισμού Λειτουργίας του Σχολείου. 4. Εμπλοκή των μαθητών στην εκπόνηση του Εσωτερικού Κανονισμού και δέσμευσή τους . | | | |
| **Γ. Κριτήρια επιτυχίας δράσης** | | | |
| Η Δράση θεωρείται επιτυχημένη**,** όταν επιτευχθούν οι στόχοι που έχουν τεθεί κατά τον σχεδιασμό της. Ως βασικά κριτήρια επιτυχίας θεωρούνται τα ακόλουθα:   1. Γραπτό πλαίσιο αρχών αποδεκτό από τα μέλη της σχολικής κοινότητας. 2. Εσωτερικός Κανονισμός Λειτουργίας του Σχολείου που αποτελεί τη βάση συνεργασίας μεταξύ των μελών της σχολικής κοινότητας. 3. Οι μαθητές επικαλούνται και εφαρμόζουν τον Εσωτερικό Κανονισμό συμβάλλοντας έτσι στη δημιουργία δημοκρατικού κλίματος για την επίλυση των προβλημάτων τους και τη διευθέτηση συγκρουσιακών καταστάσεων. | | | |
| **Δ. Μεθοδολογία υλοποίησης του σχεδίου δράσης** | | | |
| 1. **Στρατηγικές εφαρμογής του σχεδίου δράσης**   Ως βασικές ενέργειες για την αποτελεσματική υλοποίηση του σχεδίου δράσης ορίζονται οι ακόλουθες:  **Α.** Σύγκληση του συλλόγου διδασκόντων με θέμα την καθιέρωση πλαισίουαρχών. Απόφαση για την ανάπτυξη συγκεκριμένου σχεδίου δράσης. Ορίζεται ομάδα εργασίας για την επεξεργασία πρότασης του συγκεκριμένου πλαισίου αρχών. Η πρόταση συζητείται στην ολομέλεια του συλλόγου που την επικυρώνει μετά από συζήτηση και πιθανές τροποποιήσεις.  **Β.** Ο σύλλογος διδασκόντων ορίζει « συντονιστική επιτροπή» με έργο την επεξεργασία πρότασης για κατάρτιση ή αναθεώρηση του Εσωτερικού Κανονισμού του Σχολείου.   * Ορίζονται επιμέρους θέματα και σχηματίζεται ομάδα εργασίας στην οποία συμμετέχουν οι γονείς και κατά περίσταση ο σύμβουλος παιδαγωγικής ευθύνης της 2ης περιφέρειας. * Ορίζεται το χρονοδιάγραμμα και τελική ημερομηνία κατάθεσης της πρότασης στο σχολικό συμβούλιο.   Γ. Οι ομάδες εργασίες συμβουλεύονται την ισχύουσα νομοθεσία ,εγκυκλίους και παλαιότερους κανονισμούς και καταλήγουν σε προτάσεις. Ακολουθούν συγκεκριμένο χρονοδιάγραμμα. Λαμβάνουν υπόψη τους αιτιολογημένες απόψεις με τις οποίες ενδεχομένως διαφωνούν.  **Δ.** Η συντονιστική επιτροπή ενθαρρύνει τη συμμετοχή των μαθητών στην όλη διαδικασία. Οι μαθητές εργάζονται σε ομάδες με την υποστήριξη ενός εκπαιδευτικού.  Ε. Στην τελική φάση συγκαλείται συμβούλιο με εκπαιδευτικούς και εκπροσώπους γονέων για να συζητήσουν σε απαρτία τις προτάσεις των ομάδων. Όλα τα μέλη προσέρχονται δεσμευμένα να ψηφίσουν τον Εσωτερικό Κανονισμό.   1. **Οργανωτικές δομές**   Την κύρια ευθύνη για την υλοποίηση της δράσης έχει ο Σύλλογος διδασκόντων σε συνεργασία με τους Μαθητές και το Σύλλογο γονέων και κηδεμόνων καθώς και ο σύμβουλος παιδαγωγικής ευθύνης. Την γενική ευθύνη προγραμματισμού και εποπτείας έχει ο Διευθυντής.   * Για την προετοιμασία τον σχεδιασμό και τον προγραμματισμό της δράσης σχηματίζεται συντονιστική επιτροπή που αποτελείται από τον διευθυντή και δύο μέλη από το σύλλογο διδασκόντων. * Γίνεται επικοινωνία με το σύμβουλο παιδαγωγικής ευθύνης και προγραμματίζονται μαζί του συναντήσεις . * Προβλέπονται οι ομάδες εργασίες και επιμέρους ενέργειες ,ο τρόπος επικοινωνίας μεταξύ των ομάδων καθώς και ο τρόπος κοινοποίησης των αποτελεσμάτων της εργασίας τους. Στις ομάδες εργασίες συμμετέχουν μέλη του συλλόγου διδασκόντων και όπου το θέμα τους αφορά μέλη του συλλόγου γονέων.  1. **Παρεμβάσεις σε επίπεδο σχολείου ή σχολικής τάξης**   Η υλοποίηση της δράσης δεν απαιτεί παρεμβάσεις – αλλαγές στην οργάνωση της σχολικής ζωής. Κάποιες τροποποιήσεις του ημερήσιου προγράμματος θα απαιτηθούν για τη σύγκληση του συλλόγου διδασκόντων ή του σχολικού συμβουλίου. | | | |
| **Ε. Πόροι - Μέσα του σχεδίου δράσης** | | | |
| 1. **Ανθρώπινο δυναμικό**   • Οι εκπαιδευτικοί της σχολικής μονάδας  • Οι γονείς των μαθητών (εκπρόσωποι)  • Σχολικός Σύμβουλος   1. **Χρόνος**   Η δράση πραγματοποιείται καθ’ όλη τη διάρκεια του σχολικού έτους σε δύο χρονικές φάσεις.   * Συγκρότηση πρότασης και αποδοχή του γενικού πλαισίου αρχών: διάρκεια 3 μήνες. * Διαδικασίες εκπόνησης εσωτερικού κανονισμού :5 μήνες   **3.Υλικοτεχνική υποδομή**  Η συνήθης υλικοτεχνική υποδομή του σχολείου ( φωτοτυπικό μηχάνημα, υπολογιστής , εκτυπωτής, αναλώσιμα, προβολές)  **4.Οικονομικοί πόροι**  Δεν απαιτούνται πρόσθετοι πόροι για την υλοποίηση της δράσης. Η ελάχιστη υποδομή υπάρχει σε όλα τα σχολεία.  **Εργαλεία παρακολούθησης και αξιολόγησης**   * Ερωτηματολόγιο εκπαιδευτικών, μαθητών , γονέων * Ιστόχωρος για ανοιχτή επικοινωνία μεταξύ των μελών της σχολικής κοινότητας * Ημερολόγιο σχολείου * Ημερολόγιο εκπαιδευτικών  1. **Πηγές**  * Το Σύνταγμα της Ελλάδας ιδιαίτερα τα άρθρα 5Α,9Α και 16. * Η σχολική νομοθεσία σχετικές διατάξεις και εγκύκλιοι του Υπουργείου Παιδείας. * Το βιβλίο πράξεων του συλλόγου διδασκόντων * Παλαιότεροι κανονισμοί * Το καταστατικό του συλλόγου γονέων | | | |
| **ΣΤ. Χρονοδιάγραμμα υλοποίησης** | | | |
| **Διαδικασίες υλοποίησης** | **1ο τρίμ**  **Σεπτ-Νοέμβρ.** | **2ο τρίμ**  **Δεκ- Φεβρ.** | **3ο τριμ**  **Μαρτιος-Μάιος** |
| Συμφωνία επί του πλαισίου αρχών για το συντονισμό της σχολικής ζωής |  |  |  |
| Εκπόνηση ή αναθεώρηση – βελτίωση του εσωτερικού κανονισμού του σχολείου |  |  |  |
| Εμπλοκή μαθητών –γονέων –εκπαιδευτικών στην εκπόνησή του εσωτερικού κανονισμού και δέσμευσής τους για την τήρησή του. |  |  |  |
| Παρακολούθηση – ανατροφοδότηση της δράσης |  |  |  |
| Αξιολόγηση δράσης |  |  |  |
|  | | | |
| **Ζ. Διαδικασίες παρακολούθησης της πορείας υλοποίησης και αξιολόγησης του σχεδίου δράσης** | | | |
| **Ζ1.** **Παρακολούθηση – Ανατροφοδότηση Ενεργειών**  **α.** Συμφωνία επί του πλαισίου αρχών για το συντονισμό της σχολικής ζωής.  Εντός των χρονικών ορίων που έχουν προγραμματιστεί αποφασίζεται και κατατίθεται γραπτό στο σχολικό συμβούλιο ένα πλαίσιο αρχών και αξιών για την οργάνωση και συντονισμό της σχολικής ζωής.  **β.** Εκπόνηση ή αναθεώρηση-βελτίωση του εσωτερικού κανονισμού.  Για την εκπόνηση ή αναθεώρηση-βελτίωση του εσωτερικού κανονισμού εργάζονται παράλληλα οι ομάδες εργασίας. Η συντονιστική επιτροπή ορίζει το επιμέρους θέμα και τα μέλη των ομάδων εργασίας, όπως:  α) Ομάδα με θέμα τις υποχρεώσεις και τα καθήκοντα των διδασκόντων.  β) Ομάδα με θέμα τις υποχρεώσεις και τα καθήκοντα των μαθητών.  γ) Ομάδα με θέμα τη συμμετοχή των γονέων στη σχολική ζωή, δικαιώματα και υποχρεώσεις.  Δ) Ομάδα που επεξεργάζεται το σχεδιασμό και καταθέτει πρόταση για τον προγραμματισμό των σχολικών δράσεων.  Κάθε ομάδα καταγράφει παρατηρήσεις για την πορεία των εργασιών της και παρέχεται ανατροφοδότηση. Η συντονιστική επιτροπή ελέγχει την πορεία των εργασιών κάθε ομάδας μέσα στα συγκεκριμένα χρονικά πλαίσια. | | | |
| **Ζ2**  **Αξιολόγηση σχεδίου δράσης**  **Στόχος 1:**  Αποδοχή από όλους ενός πλαισίου αρχών που διέπουν την καθημερινή λειτουργία του σχολείου:  Προσέγγιση στα κριτήρια επιτυχίας  Το πλαίσιο αρχών συζητήθηκε και εγκρίθηκε από την ολομέλεια του συλλόγου διδασκόντων. Αυτό επιβεβαιώνεται από το βιβλίο πράξεων του συλλόγου με τις υπογραφές όλων των μελών του.  **Στόχος 2 :**  Εκπόνηση ή αναθεώρηση –βελτίωση του εσωτερικού κανονισμού λειτουργίας του σχολείου.  Προσέγγιση στα κριτήρια επιτυχίας   * Κάθε ομάδα εργασίας επεξεργάστηκε προτάσεις για τον τομέα που ανέλαβε και τις κατέθεσε έγκαιρα στην ολομέλεια του συλλόγου διδασκόντων. * Έγινε συζήτηση σε πνεύμα συλλογικότητας και οι ομάδες κατέθεσαν τις προτάσεις τους για συζήτηση και τελική έγκριση. * Οι προτάσεις ψηφίστηκαν ομόφωνα ή κατά πλειοψηφία και τέθηκαν σε ισχύ στην καθημερινή ζωή του σχολείου.   **Στόχος 3 :**  Εμπλοκή μαθητών στην εκπόνηση του εσωτερικού κανονισμού και δέσμευσή τους για την τήρησή του.  Προσέγγιση στα κριτήρια επιτυχίας  Οι μαθητές εργαζόμενοι κατά ομάδες με την επίβλεψη εκπαιδευτικού κατέθεσαν τις προτάσεις τους σχετικά με τον εσωτερικό κανονισμό του σχολείου και τη συμμετοχή τους στη σχολική ζωή. Η δέσμευσή τους απέναντι στον εσωτερικό κανονισμό διαπιστώνεται από την τήρηση των κανόνων και τη βελτίωση των διαπροσωπικών τους σχέσεων. | | | |
| **Η . Έκθεση αποτελεσμάτων του σχεδίου δράσης** | | | |
| Παρατίθεται η έκθεση με τα αποτελέσματα του σχεδίου δράσης στην οποία περιλαμβάνονται θέματα, όπως: διαδικασίες σχεδιασμού και οργάνωσης των ομάδων εργασίας, διευθέτηση προβλημάτων χρόνου, επικοινωνίας και συνεργασίας, παρεκκλίσεις του αρχικού σχεδιασμού και αναθεωρήσεις του σχεδίου, επιδράσεις σε διάφορους δείκτες, βαθμός ικανοποίησης της εκπαιδευτικής κοινότητας από την εφαρμογή του σχεδίου δράσης, γενική εκτίμηση της επιτυχίας του σχεδίου δράσης, προοπτικές. | | | |